
SZEREPLŐK

 

MAGASRÉT FÁCÁNJAI

 

VEZÉR  Magasrét  ura  három  éve,  erős,  szikár  kakas.  Teca,  Lunka,  Avar,

Szépség  és  Lili  hitvese,  Bátor  édesapja.

BÁTOR  Vezér  elsőszülött  fia,  barna  szemű  kí  váncsi,  éles  eszű  fiatal  kakas. TECA  Bátor  édesanyja,  Vezér  társa.  Barna  pettyes  fácántojó. LUNKA  Vezér  hitvese,  sötétszürke  tojó.

AVAR  Vezér  hitvese,  a  legidősebb  tojó  Magas-   

réten.

SZÉPSÉG  Vezér  hitvese,  Dú  édesanyja.  Aranyló  tol  -

la  zatú  tojó.

LILI  Vezér  hitvese,  fiatal,  apró  tojó.

DÚ  Bátor  féltestvére,  Szépség  és  Vezér  fia.  Kicsit  elhízott,  fiatal  kakas,  akit

a  rókák  gúnyosan  Ducinak  neveztek  el.

GYÖNGYSZEM  Bátor  lány  édestestvére.

SZELLŐ  Bátor  fiú  édestestvére.

DOMBSZÉLI  Magasréten  Vezér  rivális  kakasa. FÉLTARAJÚ  és  HANGOS  Magasrét  vénei.

NAGYHANGÚ  és  BÍBOR  Teca  korábbi  csibéi. RŐT  és  TÖRÖTTOLLÚ  Vezér  testvérei.

 

BÚZAFÖLD FÁCÁNJAI

ÉLESCSŐR  Búzaföld  ura,  testes,  hir telen  haragú  kakas.

 

NAPRAFORGÓFÖLD FÁCÁNJAI

 

FEKETECSŐR  Napraforgóföld  ura,  erős,  idősebb  kakas.

 

BAROMFI

 

TARAJOS  A  baromfiudvar  kakasa,  Dú  barátja.

 

RÓKÁK

 

ÉLESFOG  Az  Alföld  királya.  A  bal  szeme  fe  lett  mély,  régi  karmolás

húzódik.  Öregedő,  testesebb  hím  róka.

VÖRÖSBUNDÁS  Széles  vállú,  komoly  tekintetű  hím  róka.  Élesfog

helyettese.

HEGYESFÜL  Fiatal  hím  róka,  Vörösbundás  fia ta labb  testvére.

 

KUTYÁK

 

KÖLYÖK  Bátor  és  Dú  barátja.  Csokoládé barna  szőrű,  vizsla  kan  kutya. LADY  Világosbarna  szőrű,  vizsla  szuka.  Kölyök  édesanyja. CÉZÁR  Sötétbarna  szőrű,  vizsla  kan.  Kö  lyök  édes-

apja.

LUNA  A  vadászkutyák  csapatának  tagja,  foxi  szuka. FÜRGE  A  vadászkutyák  csapatának  tagja,  foxi  kan. MARS  A  vadászkutyák  csapatának  tagja,  magyar  kopó  kan.

 

TOVÁBBI SZEREPLŐK

 

PELYHESTOLL  Sötétbarna  pettyes  fácántojó,  Bátor  társa.

FÉNYESMANCS  Vörösbundás  társa,  világosvörös  nős tény  róka.




1. fejezet

 

A  nap  első  sugara  áttörte  a  harmattól  nehéz  májusi  reggelt,  és  aranyfény csordogált  végig  a  fák  között  a  Dél-Alföldi  réteken.  A  bokrok  mögött  még csak  sejtelmes  derengés  világított,  de  a  levegő  már  telítve  volt  a  nappal ígéretével.  A  harmat  ezüstösen  csillogott  a  fűszálak  hegyén,  minden  csepp egy-egy  apró,  remegő  tükör  volt,  mely  visszaverte  a  kelő  nap  első  színeit.  A szellő  még  óvatosan  mozdult,  mintha  maga  is  csak  most  ébredne, tapogatózna  az  ágak  közt,  nem  akarva  felverni  az  alvókat.  A  fű  között  halk neszezés  hallatszott:  egy-egy  bogár  mocorgott,  egy  csiga  háza  súrolta  a nedves  földet.  A  fák  tetején  már  ébredeztek  a  rigók  és  a  cinegék,  csőrüket  a fény  felé  emelve.  Még  nem  énekeltek,  még  minden  várt  valamire.

Teca,  a  barna  pettyes  fácántyúk  egy  sűrű  cserje  alatt  ült,  tollai  puhán takarták  a  tojásokat.  Összesen  tizenegyet  tojt  hetekkel  korábban.  Már  napok óta  nem  hagyta  el  a  fészket,  csak  mozdulatlanul  figyelte,  ahogy  odakint  a világ  zajlik  –  és  odabent  a  héjak  mögött  is.  Mert  ott  is  mozgás  volt.  Élet  és dobbanás.  Teca  tudta,  hogy  ma  új  csibék  kelnek  a  világra  és  nagyon  büszke volt.

A  bokrok  között  egyszer  csak  megzörrent  az  alj növényzet,  és  egy  díszes, súlyos  léptekre  emlékeztető  tovalibbenés  jelezte,  hogy  valaki  közeledik. Teca  fel  sem  emelte  a  fejét.  Már  messziről  felismerte  azt  a  sajátos  suhogást, azt  a  kissé  teátrális  dobbantást,  amellyel  Vezér,  a  kakasok  kakasa  tudott megérkezni.  Tollazata  fénylő  rézvörös  és  mélyzöld  árnyalatokban  játszott, feje  büszkén  emelkedett,  hosszú  faroktollai  elegánsan  ringtak  minden mozdulatnál.

–  Teca,  szépségem!  –  szólította  meg  Vezér,  miközben  méltóságteljesen előlépett  a  bokrok  takarásából.  –  Jó  reggelt  a  legszebb  tojónak,  akinek  ma új  életek  kelnek  ki  a  szárnya  alatt!  Hogy  vagy,  drágám?

Teca  lassan  felnézett,  egy  pillanatra  megcsóválta  a  fejét,  de  mégis mosolygott.  Vezér  minden  hival kodásával  együtt  is  kedves  volt  hozzá  – vagy  legalábbis  kedvesebb,  mint  a  többihez.  Ő  volt  a  vezérkakas,  övé  volt az  egész  terület,  és  hozzá  tartozott  az  öt  tojó  –  de  mindenki  tudta,  hogy  Teca volt  a  kedvence.

A  tavasz  beköszöntével  minden  évben  ugyanaz  tör tént.  Amint  az  első zöld  hajtások  kibújtak  a  hó  alól,  és  a  madarak  dala  erősebben  szólt  a reggeleken,  a  kakasok  viselkedése  megváltozott.  Először  csak  a  tollukat borzolták  gyanúsan,  aztán  rikoltásaik  lettek  hosszabbak,  harsányabbak. Végül  kezdetét  vette  az,  amit  ők  csak  dürgésnek  hívtak  –  a  párválasztás ideje,  a  bátorságpróbák  ideje.  Az  év  azon  szakasza,  amikor  minden  kakas eldönthette  –  vagy  inkább  eldönteni  remélte  –,  hogy  mekkora  területet  és hány  tyúkot  érdemel.  A  bátorságpróbák  nem  voltak  hivatalos  szabályok szerint  rendezett  versenyek.  Nem  voltak  bírák,  se  dicsőségtáblák.  Csak  a közösség  emlékezete.  Mindenki  tudta,  hogy  az  lesz  a  legnagyobb  kakas,  aki a  legnagyobb  veszélyt  meri  vállalni.  És  nem  a  réti  sasoktól  való  menekülés vagy  az  éjszakai  őrség  számított  igazán  –  hanem  az,  amit  a  fácánok  a legelképesztőbb  próbatételnek  tartottak:  átfutni  a  kétlábúak  csapásán  a lehető  legkésőbbi  pillanatban  egy  közeledő,  guruló  szörnyeteg  előtt.  Aki  ezt megtette,  és  túlélte,  hőssé  vált.  Aki  nem,  arra  hamar  ráereszkedett  a  feledés. A  rókák,  a  fácánok  megválasztott  urai  elvitték  a  holtakat  eltemetni.

Ebben  az  évben  is  sokan  próbálkoztak.  Vezér  testvérei  is  –  Rőt,  a  gyors mozgású,  és  Töröttollú,  a  tollairól  elnevezett  kakas,  akik  egy  ideig  úgy  tűnt, megszoríthatják  őt.  De  Vezér,  ahogy  két  bátorságpróba  után,  a  harmadikat  is megnyerte.  Megfigyelt,  kivárt,  és  azután  futott  –  egyetlen  szédítő, hajszálnyi  pillanattal  az  ütközés  előtt  szaladt  át  a  csillogó  fémszörnyeteg előtt,  úgy,  hogy  annak  kereke  még  meg  is  perdített  egy  rozsdás  levelet  a faroktolláról.  Ettől  a  naptól  fogva  senki  sem  kérdőjelezte  meg:  ő  a  terület ura.  A  legnagyobb  dürgőhely  az  övé  lett,  a  legtöbb  tyúk,  a  legjobb fészekbúvók,  a  legfinomabb  táplálkozóhelyek  –  és  Teca  is.

A  többi  kakas  elfoglalta  a  maga  helyét  vagy  messzebb  húzódott. Néhányan  új  bátorságpróbát  kerestek.  Má   sok  inkább  hallgattak,  és megpróbáltak  életben  maradni.

Teca  sosem  mondta  ki,  de  a  szívében  valahol  fájt,  amit  látott.  Hogy  a legnagyobb  hősiességet  a  leghalálosabb  bolondságban  mérik.  Hogy  nem  az számít,  ki  vigyáz  a  tyúkjaira,  ki  tanítja  meg  a  csibéket  elbújni  az  árnyékban –  hanem  az,  aki  a  legközelebb  merészkedik  a  halálhoz.

Mégis,  Vezér  más  volt.  Nemcsak  a  szaporodási  idő szakban  figyelt  tojóira, mellettük  volt  az  év  összes  napján.  Meghallgatta,  védte  őket  és  segített  a csibék  felnevelésében  is.

–  Hogy  vagy,  kedvesem?  –  kérdezte  Vezér  kedvenc  tojóját.

–  Köszönöm,  jól.  Mozgolódnak  már.  –  bökött  fejével  finoman  a  testéhez simuló  tojások  felé.

Vezér  közelebb  lépett,  de  ügyelt  rá,  hogy  ne  érintse  meg  a  fészket.  Inkább csak  oldalra  billentett  fejjel  vizsgálgatta  a  tojásokat,  mintha  pusztán  a tekintetével  is  képes  lenne  megítélni  a  kelés  idejét.

–  Gyönyörűek!  –  dünnyögte.  –  Erős  vérvonal  lesz  ez,  Teca.  Látszik, milyen  jól  választottál.

Teca  nem  válaszolt.  Csak  lesütötte  a  szemét,  mert  tudta,  Vezér  mindig úgy  beszél,  mintha  minden  döntés  tőle  származna  –  még  az  is,  amihez sosem  volt  köze.

–  És…  minden  rendben  odabent?  –  kérdezte  Vezér,  most  kissé  halkabb hangon,  de  még  így  is  csörgött  benne  az  a  sajátos  büszkeség,  amitől  a bokrok  is  ki  húzták  magukat.  –  Nincs  köztük  gyenge?

–  Még  nem  tudni  –  válaszolta  Teca  halkan.  –  Egyikük  már  mozgolódik. Másképp,  mint  a  többi.

Vezér  felkapta  a  fejét,  mintha  veszélyt  szimatolt  volna.

–  Másképp?  Az  mit  jelent?

–  Nem  rúgkapál.  Nem  csipog.  Csak...  csendesen  mocorog.  Mintha figyelne.  Belülről.

A  kakas  elgondolkodott.  Megigazította  faroktollát,  majd  kurtán  bólintott.

–  Remélem,  nem  lesz  túl  sokat  magában.  Az  ilye nekből  ritkán  lesz  igazi kakas.

Teca  nem  válaszolt.  Csak  egy  pillanatra  húzta  szo   rosabban  szárnya  alá  a tojásokat  –  azt  az  egyet  különösen,  amely  alatt  lassan,  ritmikusan  mozdult valami.  Valaki.  Vezér  nem  vette  észre.

–  Nos,  nem  zavarok  tovább.  Csak  tudni  akartam,  hogy  minden  rendben. A  többiek  is  kelnek  majd  a  napokban,  de  –  mosolygott,  szeme  sarkából  –  te vagy  az  első,  ahogy  mindig.  Büszke  vagyok  rád,  Teca.

Már  fordult  is,  rikoltott  egyet  a  reggelbe,  és  eltűnt  a  bokrok  között, éppoly  zajosan,  ahogy  érkezett.

Teca  még  sokáig  nézett  utána.  Aztán  visszabújt  a  tojások  fölé,  és hallgatott.  Mert  a  világ  kint  lármás  volt,  de  odabent  már  valami  egészen más  készült.

 

Kora  délután  az  egyik  tojás  halkan  megreccsent.  Teca  alig  észrevehetően fészkelődött.  A  nap  most  már  egész  melegen  sütött  a  bokrok  levelén  át.

–  Gyere  csak,  kicsikém  –  suttogta.  –  Ne  félj,  ez  itt  a  világ.

A  repedés  kiszélesedett,  majd  egy  apró,  nedves  fej  bukkant  ki  a  tojásból. Nagy,  barna  szeme  egyenesen  Teca  szemébe  nézett.  Nem  csipogott,  nem kapálózott.  Csak  figyelt.  Mélyen  és  csendben.

Teca  szinte  megrémült  ettől  a  pillantástól.  Kétszer  költött  már  ki  csibéket korábban.  Azok  mindig  csipogva  érkeztek,  remegő  lábacskájuk  azonnal  a földre  ért,  és  amint  megszáradtak,  máris  kapirgáltak,  játszottak,  vitatkoztak egymással.  Ez  a  csibe  csendesen  nézte  édesanyját  olyan  értelemmel  a szemében,  mintha  ő  lenne  a  felnőtt,  és  az  anyja  lenne  az,  aki  most  először látja  a  világot.  Teca  akaratlanul  is  szorosabban  húzta  köré  a  szárnyait. Mintha  meg  akarná  védeni  –  nem  a  külvilágtól,  hanem  attól  az  értelmes pillantástól,  amely  úgy  hatolt  belé,  mint  egy  kérdés,  amit  ő  sem  értett.

A  többi  tojás  is  mozgolódni  kezdett.  Hamarosan  tíz  kiscsibe  bújt  ki  a héjából  –  sárgásbarna,  pettyes,  reszketeg  gombócok,  akik  azonnal  csipogni, toporogni  és  csőrükkel  a  fészek  szélét  bökdösni  kezdték.  Egyikük  máris  a fű  felé  indult,  a  másik  a  testvérére  mászott.  De  az  első  kiscsibe,  az,  aki olyan  csendesen  érkezett,  még  mindig  csak  ült  a  tojáshéj  mellett.  Két szárnyacskája  remegett,  de  a  szeme  nyugodt  maradt.  Körbenézett.  Felnézett a  lombokra,  a  fényre,  a  szélre.  Mintha  figyelne  valamire,  amit  senki  más nem  hall.  Teca  óvatosan  odabújt  hozzá.

–  Kicsim,  gyere  vissza  a  szárnyam  alá!  –  suttogta.  –  Nem  baj,  ha  nem rohansz.  Aki  figyel,  az  lát  is.

A  kiscsibe  visszakúszott  anyja  melegébe.  Teca  köréje  fonta  tollait,  és titokban  elmosolyodott.  A  többi  csibéje  csipogott,  kapirgálni  kezdtek  az anyjuk  melletti  puha  földön.

„Túl  furcsa  ez  a  csibe”  –  mondta  volna  Vezér,  a  díszes  tollú,  harsány hangú  fácánkakas,  ha  ott  lett  volna.  Vezér  naponta  többször  látogatta  meg Teca  fészkét,  gyors  lépésekkel,  hangos  rikoltásokkal,  miközben  szemei  a szomszéd  bokrok  felé  kacsingattak,  ahol  más  tyúkok  kotlottak  más fészkeken.

Tecának  egy  pillanatra  elszorult  a  torka.  Mit  fog  szólni  ehhez  a  csibéhez Vezér?  Nem  hangos,  nem  mozgékony,  nem  igyekszik  elsőként  csipegetni. Nem  olyan,  mint  akiből  egyszer  bátor  kakas  lesz.  Teca  mégis  látott  benne valamit.  Valamit,  ami  a  többiekből  hiányzott.  Nem  erősebb  volt  –  hanem értelmesebb  és  sajnos  az  ő  világukban  az  értelem  nem  jelentett  semmi  jót.

